
017.1.5.2

Dits is die rekeninge JANS VAN GEMERT ONDERSCOUTHEIT VAN DEN BOSCH als onder HEREN REYNERS VAN DER ELST beginnende opten irsten dach van aprille int jair ons Heren m ccc xcii ende weder uytgaende opten xii dach van augusto int selve jair - twee peters voir iii gulden hollants,drie francken voir iiii gulden, den dobbelen mottoen voir ij gulden vi gr. gerekent

Dit is dat ontfaen JANS VAN GEMERT voirs. binnen den tide voirs.
inden irsten COPKEN HADEWIGEN SOEN om dat hi gewondt had MICHIEL TRUDEN SOEN dair af ghebetert om v gulden
item MICHIEL voirs. om dat hi den voirscr. COPKEN weder gewondt  had daer af gebetert voit tfonnis iiii gulden
item GODEKEN DIE BECKER om dat hi een mes getogen hadde op HENNEKEN STAMELARTS NEVE daer af gebetert voir tfonnis i gulden
item DIRC ROBBEN SOEN van mestrecken op HEINE VAN ORTEN daer af gebetert voir tfonnis i franck maken i gulden xii groet
item ARNT VAN DEN BROEC om dat hi van meyneit betuecht waert daer af gebetert om xxxiiii gulden
item ANDRIES DIE ROSCUYSSCHER/ROSTUYSSCHER om dat hi gewondt hadde WOUTKEN VRANCKEN daer af gebetert sinen broeke vi gulden
item VIERTICHSCILLINGHE aen gesproken van enen broeke van x libra dair af gebetert voir tfonnis iii gulden
item DIRC EVERDEYS zuster om dat si hoir pande gekeert hadde daer af gebetert om xvi gulden
item JAN DIE BITTER aen gewonnen metten vonnis van wantalen voir die scepenen viii gulden
item WELLEN VAN BEKE van wantalen voir die scepenen verboert iiii gulden
item JAN VAN EYNDOVEN verboirt van wantalen voir die scepenen iiii gulden
item JAN VULLINC om dat hi RIJPKEN der statknecht een pant verboden hadde te nemen dair af gebetert voir die scepenen om ix gulden
Summa xcv gulden xii groten






017.1.5.3

Dit is dat uytgeven JANS VAN GHEMERT voirs. binnen den tide voirscr.

in den irsten BUEVELIJN geseint mit mijnre vrouwen brieven aen mijnre VROUWEN VAN GHELRE viii dage in augusto hem gegeven te sinen teergelde twe peter maken iii gulden
item ERTKEN STOCKELMAN gereden xxix dage in julio met des drossaerts brieven aen die stat van den Bosch ende aen HEREN REYNER VAN DER ELST ii francken ende ten selven mael van afterstellen van dat hi gereden was aen den HEER VAN APCOUDE twee francken maken te gader v gulden xii groten
item JAN DEN GOUTSMIT messagier geseint mit mijnre vrouwen brieven aen mijnre VROUWEN VAN GELRE tOyen iiii dage in julio ii feancken maken iij gulden vi groten
item LOTTART geseint mit mijnre vrouwen brieven op Sente Peters ende Pauwelsavont tot Bredae, tot Hoesden ende voirt tOyen aen ,ijnre VROUWEN VAN GELRE iii gulden
item CLEESKEN VAN KEENT geseint mit mijnre vrouwen brieven xi dage in junio aen HEREN REYNER VAN DER ELST ende aen die VROUWE VAN CRAENDONCKE i auden scilt maken ij gulden iii groten
item JAN DEN GOUTSMIT SCILDEKEN geseint mit mijnre vrouwen brieven xxiiii dage in meye aen den HEER VAN APCOUDE iii gulden
item BUEVELIJN die messagier geseint mit mijnre vrouwen brieven xxi dage in meye aen JANNE VAN KUYC te Grave iij francken maken iii gulden xii groten
item HANSEN geseint aen den SCOUTHEIT VAN DEN BOSCH iii dage in meye i dobbel mottoen maken ij gulden vi groten
item HEINEN VAN KEENT geseint mit mijnre vrouwen brieven aen den HEER ende VROUWE VAN APCOUDE xviii dage in aprille iiii francken maken v gulden xii groten
item THIJSKEN VAN DEN BOSCH [of de plaatsnaam ?] geseint mit mijnre vrouwen brieven aen den SCOUTHEIT ende aen die stat van den Bossche xiiii dage inaprille ii francken maken iij gulden vi groten
item ERTKEN STOCKELMAN bi bevele van mijnre vrouwen brieven geseint aen den SCOUTHEIT VAN PEDELANT van KEMPELANT van OESTERWIJC ende van MASELANT v dage in augusto vi francken maken viii gulden

item BUEVELIJN doen hi brieve brochte aen den ONDERSCOUTHEIT VAN DEN BOSCH xxiiii dage in meye ii francken maken iij gulden vi groten
item doen die HEER VAN DER LECKE, die DROSSAERT VAN BRABANT ende HER HENRIC VAN DER LECKE te Ravensteyn gereden waren tot dedingen jegen HEER ARNDE VAN HOEMEN betaelt van haren cost dien sij deden varende ende kerende by bevele mijnre vrouwen brieven te gader gerekent lxvj gulden iiii groten





item HEREN WILLEM VAN DER AA ridder gegeven by bevele mijnre vrouwen brieven als van gelde dat hem mijn vrouwe voirs. sculdich was ghelijc als mijnre vrouwen brieven voirs. in hauden lviii gulden
item dem JONCHEER VAN CLEVE gegeven van sinen renten die hem verschenen waren te paesschen nu laest leden L reyale maken lxxv gulden
item geseint den RENTMEESTER VAN BRABANT met PETER VAN DEN BOSCH xxviii gelres gulden, enen francken, twee ghentsche nobel ende vii placken vleemsche maken te gader in hollansche gulden xxxiii gulden xii groten
item gegeven drie heymeliken vrienden van verbodingen om COELKENS kynder te crigen xii gulden

Summa ii C lxxxvi gulden vii groten

Afgeslagen dat uytgeven tegen dat innemen van des voirscr. rekeningen soe blijft men JANNE VAN GHEMERT voirs. sculdich cxci gulden hollants min v groten vleemsch.

Dezelfde tekst als op 017.1.5.4

